open-index/open-wikipedia-markdown huggingface dataset:
Никола Калапчиев

**Никола Калапчиев**  (роден на  година во село Грамада,  - починал на  година во ) — македонски македонски револуционер и комунист.

## Животопис

Никола Калапчиев во 1932 година, на 18 годишна возраст започнал со својата револуционерна дејност, како член на Работничкиот Младешки Сојуз (РМС). Подоцна соработувал и со Никола Вапцаров, и со членовите на Македонскиот литературен кружок во Софија. Поради револуционерната активност во 1938 бил уапсен од бугарската полиција и осуден на 7 години затвор. Бил ослободен во 1940 година.

По пуштањето од затвор, повторно им се приклучил на своите другари. Откако Македонците од Пиринска Македонија во јуни 1941 решиле сами со оружје да се борат против бугарскиот фашизам, без да чекаат одлука од БКП, Никола Калапчиев добил задача да ги организира за борба Македонците од околината на градовите Свети Врач и Петрич.

Пиринските партизани први на Балканот ја започнале борбата против фашизмот. Во јули 1941 година Калапчиев заминал во илегала и бил еден од основачите на Горноџумајската партизанска чета. Во октомври 1941, кај планинското село Цервиште бугарските сили го уапсиле Калапчиев откако претходно го раниле. Со ампутирана рака тој успеал да побегне. 

Во март и април 1942 година, Бугарија двапати го осудила Калапчиев на смрт. На 6 мај 1942 бугарската полиција организирала полициска блокада на Горна Џумаја по добиени информации за движење на партизани во градот. Калапчиев во тој момент бил дојден во домот на својот татко. Полицијата ја опколила куќата на Калапчиев и започнала престрелка, во која тој се самоубил.

Пролетта 1943 година, новоформираниот Горноџумајски партизански одред бил наречен според Никола Калапчиев.

За Калапчиев е напишана и познатата македонска песна „*Имала мајка едно ми чедо*“.

## Поврзано

* Горноџумајски партизански одред „Никола Калапчиев“
* Арсо Пандурски

## Наводи

Категорија:Македонски комунисти
Категорија:Македонски партизани
Категорија:Македонци во Бугарија
Категорија:Пиринска Македонија
Киро Камберски

**Киро Камберски**  (роден на  година во Владимирово) — македонски педагог и универзитетски професор.

## Животопис

Камберски завршил учителска школа во Штип (1961), педагогија на Филозофскиот факултет во Скопје (1966), магистерски студии на Универзитетот во Белград (1980), а докторирал на Филозофскиот факултет во Скопје (1992).

Работел како учител, воспитувач и младински раководител (1965– 1971). Најголемиот дел од работниот век го поминал на Филозофскиот факултет во Скопје (1971– 2004), каде што ја изведувал наставата по предметите: *Општа историја на педагогијата*, *Историја на педагогијата на Македонија и Компаративна педагогија*. Бил продекан на Филозофскиот факултет, раководител на Институтот за педагогија и на студиите по дефектологија, член на Сенатот на Универзитетот „Св. Кирил и Методиј“, главен и одговорен уредник на (в.) „*Годишниот зборник на Универзитетот*”, главен и одговорен уредник на списанието „*Педагогија*”, претседател на Советот на (в.) *Педагошкиот музеј на Македонија* и др.

Предмет на неговите научни проучувања се образованието и педагошката мисла во Македонија од крајот на XIX в., а особено по нејзиното ослободување. Автор е на околу 200 научни и стручни трудови. БИБ.: Од буквар до универзитет, 1994; Соавтор и уредник на книгите: 50 години Филозофски факултет – Скопје, 1996; Општествената транзиција и образованието, 1998; Предучилишното и основното образование во Република Македонија итн.

## Наводи

## Надворешни врски
* Киро Камберски на службената страница на Филозофски факултет - Скопје () 

Категорија:Луѓе од Владимирово
Категорија:Македонски педагози
Категорија:Македонски универзитетски професори
Категорија:Македонски уредници
Категорија:Југословенски педагози
Категорија:Југословенски универзитетски професори
Категорија:Апсолвенти на Филозофскиот факултет - Скопје
Категорија:Магистри на Белградскиот универзитет
Категорија:Доктори на Филозофскиот факултет - Скопје
Категорија:Професори на Филозофскиот факултет - Скопје
Диркон

**Диркон** е комплет за хартиена камера, кој за прв пат бил објавен во 1979 година во комунистичкото чехословачко списание „ABC mladých techniků a přírodovědců“ [преведено како АБЦ на млади техничари и природонаучници]. Моделот бил создаден од Мартин Пилни, Мирек Колар и Рихард Вишковски. 

Името Диркон е игра на зборови заснована врз комбинација на делови од два збора: Дирк- е почеток на чешкиот збор *dírka* (шпенадалка), а *-kon* е крајот на името на добро познатата јапонска камера, Никон.

## Поврзано

* Шпенадалка камера 

## Надворешни врски

* Врска до скенови на првичниот комплет 
* Многу информации за Диркон 
Категорија:Чехословачка
Категорија:Фотоапарати
Гигамакро

Гигапикселната макро слика е дигитално сликовна битмапа, составена од една милијарда (10 9) пиксели (делови на слика), или 1000 пати поголема од информациите заробени од дигитален фотоапарат од 1 мегапиксел. Создавање вакви слики со висока резолуција вклучува изработка на мозаици (спојување на слики) на голем број дигитални фотографии со висока резолуција, кои потоа се комбинираат во единствена слика.

Гигапикселните макро-слики се направени со "редење" на голем број фотографии заедно со цел да се зголеми длабочината на полето, а потоа да се залепат добиените слики заедно во техника позната како „нареди и спој“. Ваквите слики обично се со големи димензии и не можат лесно да се гледаат. За да се направат такви слики достапни, тие се претвораат со употреба на плочно-сликовни техники, така што ќе може да се гледаат во мрежен прелистувач. Ваквите техники се запознаени со секојдневната употреба во пример „Google Maps“.

## Наводи

* Галерија со гигамакро слики 
* Примери за геолошки гигамакро 

Категорија:Обработка на слики
Вунсторф

**Вунсторф** () — град во округот Хановер, во сојузната покраина Долна Саксонија, Германија. Се наоѓа околу 22 километри западно од покраинскиот главен град Хановер.

Во негова близина се наоѓа Воздухопловната база Вунсторф на германските воздухопловни сили. Западно од градот, местата Штајнхуде и Гросенхајдорн се наоѓаат на бреговите на Штајнхудското Езеро.

## Географија
### Местоположба

Низ градското подрачје на самиот Вунсторф тече Вестауе, која се влева во Лајне, североисточно од Борденау. На запад се наоѓа Природниот парк Штајнхудско Езеро.

### Градски единици

Кон градското подрачје на Вунсторф припаѓаат местата:

* Блуменау (со Лите)
* Бокело
* Гросенхајдорн
* Клајн Хајдорн
* Идензен (со Идензермор и Нинграбен)
* Коленфелд
* Луте
* Месмероде
* Штајнхуде
* Вунсторф

## Политика
### Градски совет

Градскиот совет се состои од 40 членови. Распределбата на места во советот, избрани на 11 септември 2016 година:

### Градоначалник

Од 1999 година градоначалник на Вунсторф е Ролф-Аксел Еберхарт (CDU).

### Збратимени градови

Вунсторф е збратимен со следниве градови:

*  Волмирштет, Германија
*  Флер, Франција
*  Хошчно, Полска

## Сообраќај

Вунсторф има два излези на автопатот А2.

Железничката станица Вунсторф има редовни врски со Хановер преку локални и регионални возови, како и врски до Минден и Нинбург. Локалната автобуска мрежа дозволува врски со возови до/од Хановер.

Најблизок комерцијален аеродром е Хановер-Лангенхаген, околу 25 километри преку А2 и A352.

## Познати луѓе

* Хајнц-Јоахим Бархман (р. 1950) — политичар
* Ернст Јингер (1895–1998) — писател
* Поликарп Лајзер IV (1690–1728) — протестантски теолог  филозоф, лекар, правник и историчар
* Јост Шмит (1893–1948) — типограф  сликар и учител
* Андреас Шпенглер (р. 1947) — психијатар и психотерапевт

## Галерија


Податотека:St. Cosmas und Damian.jpg|Црквата „Св. Кузман и Дамјан“
Податотека:Wunstorf Kuhbrunnen.jpg|Средиштето на градот
Податотека:Wunstorf Abtei.jpg|Градската библиотека
Податотека:Mühle Paula in Steinhude (Wunstorf) IMG 6611.jpg|Ветерница Паула во Штајнхуде


## Наводи

## Надворешни врски

* Официјална страница 

Категорија:Хановер (регион)
Кодак Фото Спот

десно|мини|300x300пкс| Кодак Фото локација во холивудските студија на Дизни .
**Кодак Фото Спот** (исто така, наречен **Слика Спот на** **Кодак** или **Фото Место на Кодак**  ) е локација со знак поддржан од Кодак, што укажува на препорачанa точка од која може да се фотографира. Тие се наоѓаат во области популарни кај туристите, и се особено вообичаени во тематските паркови на Дизни.  Ова било до 2012 година, кога компанијата Кодак поднела барање за банкрот, и го завршила нивното спонзорство како снабдувач на камера и филм за „Дизни парковите“. Во 2013 година, Никон станал официјален спонзор за снабдување со фотоапарати во парковите Дизни во САД, а местата за фотографирање „Кодак“ биле ребрендирани како „Никон фото места“. 

Еден ваков знак гласи: „Оваа локација ја препорачуваат врвните фотографи за да ви помогне да ја раскажете приказната за вашата посета на слики“.  

## Наводи


## Надворешни врски

* Слики со фотографии на слики и места на слики на Фликр 
Категорија:Фотографија
Блескалка

[мини|десно|200px|Блескалка која работи на основа на [магнезиумов прав од 1909 година.]]
мини|десно|200px|Понови изведби на блескалки.
**Блескалка**, **блиц** или **флеш** – уред за создавање светлосен блесок, при што траењето на импулсот и паузата може да биде различно. Блескалката најмногу се користи во фотографијата но се користи и во сигнализацијата и стробоскопијата. Како блескалка се користи светилка, чиј светлосен сноп се прекинува механички, или плинска цевка, која засветлува при електричното празнење.

Блескалката која служи за осветлување во непогодни светлосни услови, во некои фотографски апарати е вградена, а кај дру се поставува на носач и се спојува со апаратот. Во моментот на снимање, блесокот на бласкалката мора да биде синхронизиран со затворачот, кој тогаш треба да биде целосно отворен.

## Историја
Во почетоците на фотографија светлосниот импулс (блесокот) се остварувал со брзо горење на магнезиум, некогаш и жарулка за еднократна употреба, а денес за таа намена најмногу се користи електронска блескалка. Нејзин главен дел е стаклена цевка, полнета со благороден гас, кој се јонизира со високонапонско празнење и станува електрично спроводлива, па низ него протекува јака електрична струја, што е проследено со (интензивен) блесок.

## Начин на работа
Траењето на блесокот е многу кратко (обично помалку од 1 милисекунда, па моментот на блесокот треба да биде ускладен (синхронизиран) со експозицијата. Осветленоста на предметот зависи од светлосната енергија на блесокот и од отворот на фотоапаратот. Кај поедноставните блескалки енергијата на блесокот е постојана, па потребната осветленост се постигнува со дотерувањет на отворот според оддалеченоста на предметот. Во современите, микропроцесорски управувани блескалки, со вграден светлосен сетилник (фотодиода) се мери светлоста одбиена (рефлектирана) од предметот и блесокот автоматски се прекинува кога ќе се постигне потребната осветленост за поставениот отвор. Таквиот начин на работа е особено успешен кога одбиената светлост се мери непосредно низ објективот на фотоапаратот.

Блескалката може да биде вградена во фотографскиот апарат, или на посебен дел на фотографската опрема. Кај поедноставните фотографски апарати, мобилен телефон и слично, вградената блескалка се изведува и со светлечки диоди.

## Наводи

## Надворешни врски

* "Flash Photography with Canon EOS Cameras – Part I". PhotoNotes.org. 12 December 2010.
* "A Minolta/Sony Alpha Flash Compendium". Fotografie.
* &nbsp;. Gordon McKinney.
* List of flashbulbs models. David L. Brittain.
* Flash comparison chart . Bart Zieba Photography.

Категорија:Фотографија
Категорија:Зборови што ги нема во ТРМЈ
Категорија:Извори на светлина
Блиц (таблоид)

***Блиц*** (кирилица: Блиц, [ˈbliːt͡s]) — дневен таблоиден медиум во Србија. Основан во 1996 година, *Блиц* е во сопственост на Ringier Axel Springer Media AG, со заедничко вложување помеѓу медиумската корпорација Ringier од Швајцарија и Axel Springer AG од Германија. 

## Наводи

Категорија:Српски весници
Категорија:Српски мрежни места
Ристо Кантарџиев

**Ристо Борисов Кантарџиев** (Струмица, 13 мај 1917 – Скопје, 27 мај 2001) — македонски педагог, историчар и универзитетски професор.

## Животопис
Кантарџиев е роден е на 13 мај 1917 година, за време на Првата светска војна, во градот Струмица, кој тогаш се наоѓал во границите на Царството Бугарија, а по војната бил предаден на Кралството на Србите, Хрватите и Словенците, подоцна Кралство Југославија. Кантарџиев учел педагошко училиште, кое го завршил во 1938 година. Високото образование го стекнал по Втората светска војна. Дипломирал педагогија на Филозофскиот факултет во Белград во 1949 година. Докторирал на Филозофскиот факултет во Скопје во 1960 година на тема „*Школството во Македонија од крајот на XVIII до 70-те години на XIX век (со особен осврт на македонското преродбенско училиште)*“. Работел како учител во гевгелискиот крај. Од 1950 година работел на Филозофскиот факултет во Скопје, каде што од 1972 година бил редовен професор. Предавал општа и национална историја на педагогијата. Од 1973 до 1975 година бил декан на Филозофскиот факултет во Скопје. Од 1967 до 1979 година раководел со Катедрата за педагогија. Неговата научно-истражувачка дејност главно се однесува на школството во Македонија во 19 век, во периодот на преродбата. Тој бил главен уредник на македонското списание „*Просветно дело*“ 25 години, од 1951 до 1977 година. Кантарџиев се пензионирал во 1983 година. Починал на 27 мај 2001 година во Скопје.

## Наводи

Категорија:Починати во 2001 година
Категорија:Професори од Струмица
Категорија:Македонски педагози
Категорија:Македонски историчари
Категорија:Македонски историчари на педагогија
Категорија:Македонски уредници
Категорија:Македонски декани
Категорија:Југословенски педагози
Категорија:Југословенски историчари
Категорија:Југословенски историчари на педагогија
Категорија:Југословенски уредници
Категорија:Југословенски декани
Категорија:Професори на Филозофскиот факултет - Скопје
Категорија:Декани на Филозофскиот факултет - Скопје
Категорија:Апсовенти на Белградскиот универзитет
Категорија:Доктори на Филозофскиот факултет - Скопје
Апостол Керамитчиев

**Апостол Керамитчиев**  (роден во  година во село Габреш, Костурско - починал во  година во ) — македонски филологи археолог.

## Животопис

Апостол Керамитчиев завршил гимназија во Костур, а студиите по класична филологија, археологија и стара историја во Солун и во Софија. Учествувал во НОБ. Од 1957 до 1979 година работел како кустос (епиграфичар и нумизматичар) во Археолошкиот музеј во Скопје. Го проучувал старото рударство и металургијата во Македонија. Со рекогносцирања евидентирал повеќе од 80 наоѓалишта. Автор е на 40 научни и стручни трудови. 

## Наводи

Категорија:Македонски филолози
Категорија:Македонски археолози
Категорија:Југословенски писатели
Категорија:Југословенски филолози
Категорија:Југословенски археолози
Категорија:Македонски писатели
Категорија:Македонски преселници во Софија
Категорија:Луѓе од Габреш (Костурско)
Димитар Керамичиев

**Димитар Керамичиев**  (роден на  година во село Личишта, Костурско - починал на  година во ) — македонски психолог и универзитетски професор.

## Животопис

Димитар Керамичиев е роден на 2 август 1936 година во костурското село Личишта, во Егејска Македонија. Своето образование го започнал во родното место на грчки јазик. Средно образование завршил во Македонија, а во 1961 година дипломирал на Филозофскиот факултет во Скопје. Потоа завршил магистерски студии на Факултетот за политички науки на Белградскиот универзитет во 1979 година на тема: „*Општествено-економската положба на работниците и нивната мотивација за работа во организациите на здружен труд на индустријата во Скопје*“. Во 1981 година започнал да работи на Факултетот за физичка култура, каде што предава психологија и психологија на спортот, и на оваа високошколска институција останал до своето пензионирање. Во текот на професорувањето на Факултетот за физичка култура, Димитар-Таки Керамичиев бил член на бројни општествени организации. Меѓу нив, најзначајно било што тој како член на Претседателството на Матицата на иселениците од Македонија, во ноември 1993 година бил избран за нејзин претседател.

Автор е на низа трудови од областа на психологијата, презентирани во земјата и пошироко во поранешните југословенски простори. Едно од најголемите негови дел е „*Психологија - во физичкото образование и спортот*“. Книгата е издание на Книгоиздателството „Македонска искра“ од Скопје, а рецензенти се доцент Виолета Арнаудова, доцент д-р Татјана Такашманова-Соколовска и професор д-р Димитар Циев. Делото содржи 430 страници и е поделено на 21 поглавје.

## Наводи

Категорија:Македонски психолози
Категорија:Македонски универзитетски професори
Категорија:Македонски писатели
Категорија:Југословенски психолози
Категорија:Југословенски универзитетски професори
Категорија:Југословенски писатели
Радмила Кипријанова-Радовановиќ

**Радмила Кипријанова-Радовановиќ** (родена во  година во ) — македонски универзитетски професор на Технолошко-металуршкиот факултет во Скопје, ректор и политичар.

## Животопис

Радмила Кипријанова - Радовановиќ дипломирала на Технолошкиот оддел на Техничкиот факултет во Скопје (1964), а докторирала на Универзитетот во Загреб (1974). Имала повеќе студиски престои во Европа. На Технолошко-металуршкиот факултет во Скопје била од 1965 година, а како редовен професор од 1986 година каде предавала во подрачјето на математички методи во хемиското инженерство, моделирање и оптимизација на процесите и дизајнирање на експериментите. Се пензионирала во 2004 година.

Автор на учебници и помагала, научни трудови и истражувачки проекти. Била ректор на Универзитетот „Св. Кирил и Методиј” во Скопје (во два мандати) и декан на Технолошко-металуршкиот факултет во Скопје (во два мандати).

На политички план, била член на секретаријатот на Извршниот комитет на партијата Демократска Алтернатива. Кипријанова - Радовановиќ била потпретседател на Владата на Македонија, министер за технолошки развој во Владата на СФРЈ, министер за наука во Владата на Македонија, пратеник во Собранието на Македонија.

## Наводи

Категорија:Политичари од Скопје
Категорија:Македонски технолози
Категорија:Македонски универизитетски професори
Категорија:Македонски ректори
Категорија:Македонски декани
Категорија:Македонски пратеници
Категорија:Југословенски технолози
Категорија:Југословенски универизитетски професори
Категорија:Југословенски министри
Категорија:Политичари од Демократска алтернатива
Категорија:Пратенички состав 1998-2002
Категорија:Вицепремиери на Македонија
Категорија:Министри за образование и наука на Република Македонија
Категорија:Апсолвенти на универзитетот „Св. Кирил и Методиј“
Категорија:Доктори на Загрепскиот универзитет
Категорија:Ректори на УКИМ
Категорија:Декани на Технолошко-металуршкиот факултет - Скопје
Тиберије Киријас

**Тиберије Киријас** (роден во  година во село Трново - починал во  година во ) — македонски научен работник од областа на сеизмологијата.

## Животопис

Киријас дипломирал на Техничкиот факултет во Белград во 1934 година. Од мај 1963 година, тој станал вонреден професор на Техничкиот факултет во Скопје, кога бил избран и за декан на овој факултет. Од 1965 година, тој станал директор на Институтот за сеизмологија, земјотресно инженерство и урбанистичко планирање на Универзитетот во Скопје. 

Бил член на Сојузниот совет за координација на научните дејности, потпретседател на Управниот одбор на Сојузот на југословенските лаборатории, претседател на Советот за урбанизам на Градското собрание на Скопје. Бил претседател на Научниот совет при ИЗИИС. Има објавено голем број научни трудови од разни области: сеизмичко реонирање и микрореонирање; сеизмички ризик; економски истражувања и планирање во сеизмички подрачја; изработка и усовршување на техничка регулатива, стандарди и упатства за планирање, проектирање и градење во сеизмички подрачја; ис-тражување на ефектите на дејството на силни земјотреси и методи за санација и обнова. 

## Наводи

Категорија:Луѓе од Трново (Битолско)
Категорија:Македонски сеизмолози
Категорија:Југословенски сеизмолози
Категорија:Македонски универзитетски професори
Категорија:Југословенски универзитетски професори
Ванчо Китанов

**Ванчо Китанов**  (роден во година во  - починал на  година во месноста Врши Дол, ) — македонски партизан, првоборец од НОБ.

## Животопис

Ванчо Китанов како ученик во Струмичката гимназија станал член на СКОЈ (1941), а наскоро потоа и член на КПЈ. Бил борец на Првиот плачковички НОПО, а при неговото разбивање од бугарската војска и полиција успеал да ја пробие блокадата (18. Ⅻ 1942) и се илегализирал. Во отсуство бил осуден на 15 години затвор. Подоцна станал борец на Штипскиот НОПО „Гоце Делчев” и загинал во борба со бугарската војска и полиција.

## Наводи

Категорија:Македонски партизани
Владимир Ковачев

**Владимир Ковачев**  (роден на  година во  - починал во  година во ) — македонски поет и револуционер, автор на заедничка песнарка со Христо Силјанов („*Тагата на робот*”), близок соборец на Гоце Делчев, брат-близнак на Владислав (Славчо) Ковачев, истакнат активист на ВМРО и автор на публицистички труд од капитално значење.

## Животопис

Владимир Ковачев живеел и творел како емигрант во Бугарија. Во текот на релативно краткиот живот рано се пројавил како учесник во револуционерното движење. Татко му Михаил Ковачев (1840–1908) бил раководител на Штипскиот револуционерен комитет и учесник во Илинденското востание. Учителствувал во Штип, Скопје и Солун. Чичко му Јосиф Ковачев (1839–1898), познат педагог, бил основач на првото машко педагошко училиште во Штип (1869) и автор на учебници за тогашните училишта. Брат му Славчо бил штипски војвода во времето на Илинден.

Владимир Ковачев дипломирал право на Сорбона во Париз. Во Скопје поминал дел од своето детство. Образованието го продолжил во Софија, каде што со бројното семејство емигрирал кон крајот на ⅩⅠⅩ в. Се школувал како питомец на софиското Воено училиште, каде ја прифатил идејата на руските социјал-демократи (Доброљубов, Чернишевски, Херцен, Писарев), а добил можност и да се запознае и со лектира од македонските социјалисти во Бугарија (Димитар Благоев, Васил Главинов, Спиро Гулапчев). Контактирал со македонската група околу сп. „Лоза”. Кон литературата пројавува интерес уште од школските клупи. Од тој период потекнува неговата ракописна стихозбирка „*Песни за Македонија*”, која посмртно е објавена во Скопје (1997) во препев на Петар Т. Бошковски и Томе Арсовски. Песнарката ја пронашол во Државниот архив на Бугарија д-р Зоран Тодоровски. Песните се во духот на насоката што ја вовеле Марко Цепенков, Трајко Китанчев, Ефтим Спространов, Никола Киров Мајски – создавање култ кон поробената татковина.

## Наводи

Категорија:Македонски поети
Категорија:Македонски револуционери
Категорија:Македонски преселници во Софија
Категорија:Учесници во Илинденското востание
Категорија:Дејци на МРО
Благоја Колев

**Благоја Колев**  ( година во  — ) — македонски архитект и урбанист.

## Животопис

Благоја Колев дипломирал на Архитектонскиот отсек на Техничкиот факултет во Скопје во 1955 година, а докторирал во Белград во 1981 година. Како проектант работел во Заводот за урбанизам на СРМ и во Заводот за урбанизам и архитектура на Град Скопје. Тој бил редовен професор на Архитектонскиот факултет во Скопје. Неговото творештво од областа на архитектонско-урбанистичко проектирање е богато и разновидно. Учествувал во изработката на просторно-урбанистичките планови на Скопје. Се занимавал и со издавачка дејност и со сликарство. 

Позначајни остварувања: 
* Дом на култура во Куманово (1974); 
* Стопанска банка во Скопје (1975)
* Хотел „Панорама” во Крушево (1978); 
* Објект на НИП „Нова Македонија” (1985). 

## Наводи

Категорија:Македонски архитекти
Марија Камишова - Нонча

**Марија Камишова - Нонча**  ( година во  -   во месноста Речани, ) — македонска работничка, организатор на работничкото и младинското движење, борец на велешкиот НОПО „Димитар Влахов“ од 1942 година.

## Животопис

Марија Камишова - Нонча била член на СКОЈ (од 1939) и на МК на КП за Велес (од 1942). По многубројните борби со бугарската војска и полиција во Велешко од септември до декември 1942 година, заедно со група партизани била откриена и ликвидирана во една колиба во близината на Велес. 

## Наводи

Категорија:Луѓе од Велес
Категорија:Починати во Велес
Категорија:Македонски партизани
Карлос Бош

**Карлос Бош** (изворно: Carlos Bosch; починал 22 јуни 2020 година) — аргентински фоторепортер.

## Наводи

Категорија:Фотоизвестувачи
Категорија:Починати во 2020 година
Категорија:Родени во 1945 година
Општина Муртино

**Општина Муртино** — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена со Општина Струмица. Центар на општината било селото Муртино.

## Населени места
Во Општина Муртино спаѓале следниве села: Банско, Моноспитово, Муртино и Сачево.

## Население
Според последниот попис од 2002 година, во Општина Муртино живеат 6.544 жители, од кои:

## Поврзано

* Општини во Македонија
* Општина Струмица
* Муртино

## Наводи

Муртино
Муртино
Муртино
Муртино
Опфат (објектив)

мини|десно|300п|Жаришното растојание и опфатот (аголот) кај објективите.
**Опфат** на објектив — големината на сликата што може да ја произведе, измерена како пречник на кругот на сликата што ја произведува оптиката. Во камерниотсистем, опфатот мора да биде доволно голем за да го покрие сензорот или користениот филм. Во системот за гледање на камерата, бидејќи филмската рамнина може да се преместува независно од рамнината објективот, објективите мора да имаат доволно покриеност за да го покрие филмот додека тој е настрана од средината на опфатната област. Несоодветниот опфат може да доведе до вињетување (камерно врамување).

Сензорите во современите дигитални фотоапарати доаѓаат во неколку големини. Некои познати големини вклучуваат „целосна рамка“ или 35мм, APS-C и 1-инчен. Објективите честопати се наменети да работат со еден од овие формати на сензори, но во некои случаи може да се користи леќа со повеќе формати. Леќата „целосна рамка“ произведува круг на слики што е доволно голем за да покрие сензор 35мм. Бидејќи сензорите APS-C се помали од сензорите од 35мм, објективите со целосна рамка треба да бидат компатибилни со сензорот APS-C. Објективите од типот APS-C честопати немаат опфат да фрлаат светлина во целост на сензорот од 35мм, предизвикувајќи темни агли на сликите. 

Една вообичаена заблуда за објективите е дека жаришното растојание го одредува аголот на гледање на објективи, кога во реалноста тоа е комбинација на жаришно растојание, покриеност на објективи и големина на сензорот. Објективи со одредено жаришно растојание на голем сензор ќе дадат поширок агол на гледање од истиот леќа што се користи со помал сензор.

## Наводи

Категорија:Фотографска наука
Папарацо

мини|250п|Папараца на филмски фестивал.
[мини|Статуа на папарацо од вајарот Радко Мачуха во [Братислава, Словачка]]
**Папарацо** () – збор од италијанско потекло кој означува агресивен фотограф кој настојува да сними познати личности во несекојдневни ситуации и тие снимки да им ги продаде на редакциите на таблоиди при што често се служи и со неконвенционални методи.

## Потекло на зборот
Во говорниот јазик зборот со наведеното значење се појавил по филмот на Федерико Фелини Сладок живот од 1960 година во кој се појавува лик на фотограф со име Папарацо кој го играл глумецот Валтер Сантесо. Инаку, овој збор во италијанскиот јазик означува досаден и гласен комарец.

## Техника
За да снимат поатрактивни фотографии на славните личности, папарацата често се служат со неконвенционални и радикални методи како што се заседи и следење на возилата на славните личности, со користење на скапа опрема (камери и телеобјективи). Најбарани се фотографии од венчавките на славните како и фотографии на нивните новородени деца.

Зборот добил уште понегативни конотации откога принцезата Дијана во 1997 година погинала во сообраќајна несреќа, а за несреќата првично биле обвинети папарацата кои го следеле автомобилот во кој се возела.

## Наводи

## Надворешни врски

* The paparazzi at aenigma
* Paparazzi  at https://eventspaparazzi.co.uk/fake-events-paparazzi-photography/ 

Категорија:Фотографија
Категорија:Италијански зборови
Камил Малецки

**Камил Малецки** (; р. ) — полски професионален друмски велосипедист, кој вози за UCI World Tour екипата .

## Достигнувања

;2017
: 2. Краен пласман Трка на Карпатите
::1. Етапа 2
: 6. Краен пласман Докола Мазовша
;2018
: 1. Гран при Долини Баричи Милич
: 8. Трофео Матеоти
;2019
: 1.  Краен пласман Трка CCC - Гроди Пјастовскје
::1. Етапа 1b
: 1.  Краен пласман Трка Балтик-Карконоше
::1. Етапа 4 (ITT)
: 4. Меморијал Анджеј Трохановски
: 5. Гран при Газипаса
: 5. Меморијал Роман Сјемињски
: 5. Гран при Полска
;2020
: 6. Краен пласман Трка околу Полска

## Наводи

## Надворешни врски
* 
* 
* 

Категорија:Родени во 1996 година
Категорија:Живи луѓе
Категорија:Полски велосипедисти
Патрик Стош

**Патрик Стош** (; р. ) — полски професионален друмски велосипедист, кој вози за континенталната екипа .

## Достигнувања

;2013
: 1. 20п Планински пласман Трка на Карпатите
: 1. 20п Планински пласман Мировна трка под 23 години
;2014
: 1. 20п Планински пласман Трка на Карпатите
: 9. Краен пласман Меморијал Грундман I
;2015
: 2. Национално хронометарско првенство под 23 години
: 9. Краен пласман Трка на Карпатите
;2016
: 1. 20п Национално хронометарско првенство под 23 години
;2019
: 1. Корона Коцих Гур
: Трка Алмати
::1. 20п Бодовен пласман
::1. Етапа 1
: 3. Гран при Алања
: 4. Гран при Газипаша
;2020
: 1. 20п Краен пласман Трка околу Бугарија
::1. Етапа 2
: 1. 20п Планински пласман Трка околу Полска

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Полски велосипедисти
Борис Китанов

**Борис Павлов Китанов** (,  - ,  ) – бугарски универзитетски професор и ботаничар.

## Животопис
Китанов бил познат флорист, фитогеограф, фитоценолог, палеоботаничар, кој открил 105 таксони, нови за науката. По покана од Владата на НР Македонија, тој дошол во Скопје и учествувал во организацијата на наставата по биологија на Универзитетот „Кирил и Методиј“. Тој бил првиот професор по ботаника и прв шеф на Биолошкиот институт. Организирал хербариум на Ботаничкиот институт, со хербарски материјали од Балканскиот Полуостров. Ја основал Катедрата по биологија и со своите соработници ја организирал наставата и лабораториите за практични вежби по ботаника. За време на учебната 1948/49 година, тој се вратил во Софија.

## Наводи

Категорија:Бугарски универзитетски професори
Категорија:Професори на Природно-математичкиот факултет - Скопје
Категорија:Предавачи на Софискиот универзитет
Културно наследство на Македонија во Општина Ново Село

Ова е **список на објекти прогласени за [[Список на културно наследство на Македонија|културно наследство на Македонија]]** на подрачјето на Општина Ново Село според евиденцијата во Регистарот на културно наследство на Управата за заштита на културното наследство на Македонија (УЗКН).
Јулиус ван ден Берг

**Јулиус ван ден Берг** (; р. ) — холандски професионален друмски велосипедист, кој вози за UCI World Tour екипата .

Во јули 2018 година, Ван ден Берг се приклучил на , откако поминал три години со .

## Достигнувања

;2014
: 1. 20п Краен пласман Куп ди Пресидент де ла Вил де Груѓонѕ
::1. Етапа 3
: 1. Етапа 2b Меѓународна трка околу Долна Саксонија за јуниори
: 2. Национално јуниорско друмско првенство
: 2. Краен пласман Синт-Мартинуспрејс Контих
: 3. Трофео Комуне ди Вертова
;2016
: 5. Ронде ван Норд-Холанд
;2017
: 1. 20п Национално хронометарско првенство под 23 години
: 4. Краен пласман Трка Олимпија
: 6. Ронде ван Норд-Холанд
: 10. Слаг ом Норг
;2018
: 1. 20п Национално хронометарско првенство под 23 години
: 1. Ронде ван Норд-Холанд
: 1. Миден-Брабант Порт Омлоп
: 2. Париз-Рубе за млади
: 4. Краен пласман Тур де Норманди
::1. 20п Пласман за млад возач
::1. Етапа 5
: 7. Краен пласман Тур де Бретањ
::1. Етапа 6

## Наводи

## Надворешни врски

* 
* 
* 

Категорија:Родени во 1996 година
Категорија:Живи луѓе
Категорија:Холандски велосипедисти
Петре Георгиевски

**Петре Георгиевски** (, Преспа,  ) – македонски универзитетски професор, социолог.

## Животопис
Основно образование завршил во селото  Љубојно, а учителска школа во Битола. Дипломирал социологија на Филозофскиот факултет во Белград во 1965 година. Завршил последипломски студии на Институтот за социолошки и политичко-правни истражувања во Скопје во 1971 година. Докторирал од областа на социолошките науки на Филозофскиот факултет во Скопје, на тема „Влијанието на социјалната структура на студентите врз изборот на факултетот, меѓусебното другарување и успехот во студиите“ во 1981 година. Се вработил како асистент на ИСППИ во 1967 година, а потоа, во 1972 година на Филозофскиот факултет во Скопје. За редовен професор по предметите методологија на социолошки истражувања и социологија на образованието бил избран во 1987 година. Тој е еден од основачите на Одделението за социологија, подоцна Институт за социологија при Филозофскиот факултет во Скопје. Бил декан на Филозофскиот факултет во Скопје (1985) и член на Претседателството на ЦК на СКМ (1986-1989). Објавил над 150 статии и повеќе книги од областа на социологијавлијанието на образованието врз социјалната подвижност во Македонија.

## Творештво
* Социологија на образованието, Скопје, 2003.

## Наводи

Категорија:Македонски социолози
Категорија:Македонски универзитетски професори
Категорија:Југословенски социолози
Категорија:Југословенски универзитетски професори
Категорија:Професори на Филозофскиот факултет - Скопје
Драгослав Митриновиќ

**Драгослав Митриновиќ** (,  - ,  ) – југословенски универзитетски професор, математичар.

## Животопис
Митриновиќ завршил студии по математика во 1932 година, а докторирал во 1933 на Филозофскиот факултет во Белград со тезата „*Истражувања за една важна диференцијална равенка од прв ред*“. До 1946 година, тој работел како професор во гимназија, а во ноември истата година, од страна на Матичната комисија на Филозофскиот факултет, тој бил именуван за вонреден професор. Од 1951 бил вонреден, а од 1956 година, за редовен професор на Електротехничкиот факултет во Белград. Тој бил основоположник на Математичкиот институт и високошколската настава по математика во Македонија и автор на огромен број научни трудови и универзитетски учебници.

Во 1991 година, тој бил избран за член на Македонската академија за наука и уметност надвор од работниот состав.

## Творештво
Учебници: 
* Зборник математичких проблема са прилозима у нумерички таблицама (три тома), Београд, 1957– 1960; 
*Д. С. Митриновић, Д. Михајловић, Линеарна алгебра – Аналитичка геометрија – Полиноми (во подоцнежните изданија – и П. Васић), Београд, 1959; 
*Д. С. Митриновић, Д. Ђоковић, Специјалне функције, Београд, 1964; 
*Комплексна анализа, Београд, 1967; 
*Митриновић, Ј. Кечкић, Једначине математичке физике, Београд, 1972. 

Монографии: 
*D. S. Mitrinovic, E. S. Barnes, D. C. B. Marsh, J. R. M. Radok, Elementary Inequalities, Groningen 1964; *Nejednakosti, Beograd, 1965; 
*D. S. Mitrinovic, R. B. Potts; Elementary matrices, Groningen, 1965; 
*D. S. Mitrinovic, J. Ulcar, Differential geometry, Groningen, 1969; 
*D. S. Mitrinovic, P. Vasic, Analytic Inequalities, Springer Berlin-Heidelberg-New York, 1970.

## Наводи

Категорија:Српски математичари
Категорија:Српски средношколски професори
Категорија:Српски универзитетски професори
Категорија:Српски учебникари
Категорија:Југословенски математичари
Категорија:Југословенски учебникари
Категорија:Југословенски средношколски професори
Категорија:Југословенски универзитетски професори
Категорија:Српски академици
Категорија:Математичари од 20 век
Категорија:Професори на УКИМ
Категорија:Академици на МАНУ
Категорија:Апсолвенти на Белградскиот универзитет
Општина Облешево

**Општина Облешево** ― поранешна општина во Македонија. Оваа општина била создадена во 1996 година, а укината е според територијалната поделба на Македонија од 2004 година, кога заедно со поранешната Општина Чешиново и дел од територијата на Општина Кочани ја создале новата Општина Чешиново-Облешево. Седиште на општината е селото Облешево.

## Населени места
Во Општина Облешево спаѓале следниве села: Бања, Бурилчево, Кучичино, Облешево, Спанчево, Теранци, Уларци и Чифлик.

## Население
Според последниот попис од 2002 година, општината Облешево брои 5.071 жител, од кои:

## Наводи

## Поврзано

* Општина Чешиново-Облешево
* Општини во Македонија
* Облешево

Облешево
Облешево
Облешево
Боро Коробар

**Боро Коробар** (роден на  година во  - починал на  година во ) — македонски партизан, припадник на револуционерното движење меѓу двете светски војни.

## Животопис

Негов татко е револуционерот Ангел Корабар, брат му е Перо Коробар, и неговиот роднина Перо Д. Коробар, биле партизани.

Боро Коробар бил организатор и учесник на работничките протести и демонстрации во Велес (1935–1941). Во 1940 година станал член на КПЈ, а следната 1941 година станал секретар на Македонскиот Комитет на КПЈ за Велес. Во 1942 година учествувал во формирањето на НОПО „Димитар Влахов”. Во мај 1943, поради неговото ангажирање во НОД, бил осуден на 15 години затвор. По војната извршувал повеќе значајни функции: секретар на МК на КПМ за Велес, член на Контролната комисија за стопанство на Македонија, директор на Проектантското биро на Македонија и директор на ТП „Лафома” во Скопје.

## Наводи

Категорија:Македонски партизани
Категорија:Носители на Партизанска споменица од 1941
Јован Корубин

**Јован Корубин**  (роден на  година во  - починал на  година во ) — македонски социолог и универзитетски професор.

## Животопис

Јован Корубин основно и средно образование завршил во родниот град. Дипломирал на Правниот факултет во Скопје во 1975 година, магистрирал на Правниот факултет во Белград во 1984 година и докторирал на Филозофскиот факултет во Скопје на тема „*Научната интелигенција во структурата на македонското општество*“ (1992). 

Бил избран за асистент (1977), за предавач (1984), за доцент (1992), за вонреден (1997) и за редовен професор по предметите Социологија на правото и Социологија на масовните комуникации на Филозофскиот факултет во Скопје (2002). Објавил преку 70 научни труда од областа на социологијата

## Наводи

Категорија:Македонски социолози
Категорија:Македонски универзитетски професори
Атанас Коровешов

мини|250п|Атанас Коровешов (во средина стои)

**Атанас Коровешов** (роден во  година во село Смрдеш, Ениџевардарско - починал на  година во село Корнишор, Ениџевардарско) — деец на македонското национално и комунистичко движење, борец во македонскиот партизански одред „Лазо Трповски” (1943).

## Животопис

Атанас Коровешов - Насо основно образование завршил во родното село, по што се занимавал со сточарство. Во 1939 година го отслужил воениот рок за грчката држава во погранична единица. Фашистичката окупација Насо ја дочекал подготвен, тој уште пред Втората светска војна бил активен со своите другари во КПГ, кои дејствувале во Смрдеш и развивал широка активност против окупаторот. Коровешовци во Лариса имале свој имот каде ги помагале партизаните. Таму, во 1941 година на зимување со стадата бил и Атанас кој активно помагал. Летото 1942 година Атанас се вратил во Смрдеш и се вклучил во работата на селскиот комитет, како одговорен за воени прашања. Тој работел на омасовување на организацијата и имал врски со останатите села. Во втората половина на август 1943 година Атанас влегол во партизани. Во групата која бил Атанас и останати луѓе од други села бил формиран одредот „*Лазо Трповски*“, со кој Атанас бил во сите акции и борби до неговото расформирање. Пролетта 1944 борците од одредот Лазо Трповски преминуваат во баталјонот Вичо кој влегувал во составот на 28-миот полк на ЕЛАС. Атанас овде бил именуван како командир на првиот вод од втората чета на овој баталјон. Тој учествувал во сите борби што ги водел баталјонот. Во почетокот на мај 1944 година како протест кон КПГ и ЕЛАС и нивниот однос кон македонското прашање, Атанас со група партизани го напуштил баталјонот и преминала во Вардарскиот дел на Македонија и се вклучил во Првата македонско - косовска ударна бригада која била стационирана на Караорман. Подоцна била формирана посебна чета на која командир и бил Атанас. Потоа и други единици се придружиле во Вардарскиот дел на Македонија влегувајќи во Првата македонска ударна бригада, тука формирале посебен батањон чиј командант бил самиот Атанас Коровешов. Во јули 1944 година, баталјонот се вратил во Егејска Македонија. На 2 август 1944 година одредот бил преформиран и го добил името *Гоце*. Атанас бил во командниот состав.

Загинал во 1945 година на планината Пајак, с. Корнишор, Ениџе Вардарско, во борба со грчките монархистички сили..

## Наводи

Категорија:Македонски партизани
Категорија:Македонци во Грчката граѓанска војна
Категорија:Починати во 1945 година
Категорија:Учесници во НОБ
Бранко Костовски

**Бранко Костовски** (роден на  година во  - починал на  година во ) — македонски сликар и сценограф, особено значаен за осовременување на сценографскиот јазик.Автор е на повеќе од 150 сценографии и е еден од најистакнатите македонски сценографи .

## Животопис

Бранко Костовски учествувал во НОБ. Извесен период студирал на Академијата за применета уметност во Белград (1949). Од 1952 г. работел на сценографијата во МНТ, а паралелно се занимавал и со сликарство. Најзабележителни се неговите сценографии за драма (*Вител*, 1968; *Црнила*, 1971; *Отепвачка*, 1976), опера (*Аида*, 1982) и балет (*Охридска легенда*, 1969). Настапувал и на филм, во низа радиодрамски и ТВ програми, емисии од областа на поезијата и др. 

Настапил во филмовите: „Мис Стон”, „Солунски атентатори”, „Македонска крвава свадба”, „Истрел”, „Јад” .

## Награди
* Награда 11 Октомври за сценографско решение на претставите *Живиот труп* и *Богунемили* (1971); 
* Награда на Сојузот на ликовните уметници за применета уметност на Третото меѓународно биенале за театарска сценографија и костимографија (Нови Сад,1972); 
* Стериина награда и Златна значка на Фестивалот Стериино позорје за сценографија на претставата Ѕидот, водата (Нови Сад, 1974); 
* Бронзена плакета на Петтото меѓународно триенале за театарска сценографија и костимографија (Нови Сад, 1978); 
* Награда за најдобро сценографско решение на Македонскиот театарски фестивал Војдан Чернодрински за сценографија на претставата *Бркотница* (Прилеп, 1981); 
* Награда на ДЛУПУМ за творечка активност и афирмација на театарската сценографија.

## Наводи

Категорија:Македонски сликари
Категорија:Македонски сценографи
Категорија:Македонски филмски глумци
Миле Корубин

**Миле Корубин** (роден на  година во  - починал на  година во ) — македонски сликар и педагог.

## Животопис

Миле Корубин е роден во 1922 година во Прилеп. Во 1951 година дипломирал на Академијата за ликовни уметности во Белград. Работел во Историскиот музеј во Македонија. Специјализирал во Париз во 1963/64 година. Неговиот сликарски опус минува низ неколку различни дискурси. Во раната фаза доминантни се влијанијата на некои француски сликари. Најчести мотиви му се фрагментираните урбани пејзажи-патеписи од различните земји во кои престојувал. Богатата колористичка експресија во последната, апстрактна фаза е смирена и артикулирана низ топлите тонски градации. Добитник е на многу награди и признанија. Починал во 2000 година .

## Наводи

Категорија:Македонски сликари
Категорија:Југословенски сликари
Христо Кулишев

**Христо Кулишев** (роден на  година во  - починал на  година во ) — македонски гинеколог.

## Животопис

Христо Кулишев дипломирал медицина во Грац во 1930 година, а потоа бил лекар во Дојран и Косово. Во 1941 г. се вработил во Гинеколошко-акушерското одделение при Градската болница во Скопје. По Ослободувањето работел во Родилниот дом во Прилеп, а од март 1951 г. во Гинеколошкото одделение во Битола. Бил преместен во Здравствениот дом „Идадија” во Скопје, каде што останал до пензионирањето во 1974 година.

## Наводи

Категорија:Македонски гинеколози
Зафир Куновски

**Зафир Куновски** (роден на  година во Дебар - починал на  година во ) — македонски архитект, ракометар и тренер.

## Животопис

Зафир Куновски завршил Архитектонски факултет во Скопје (1964). Бил член на РК Работнички од Скопје (1953 – 1958), кој во овој период бил трипати првак на Македонија во големиот, петпати во малиот ракомет и двапати освојувач на Купот на Македонија. Клубот играл во Првата сојузна лига (1954, 1955 и 1958). Бил најдобар стрелец во екипата. Настапувал и за други клубови во Македонија (до 1960). За Репрезентацијата на Југославија одиграл три натпревари (1957).  

Бил тренер и играч во Графичар, вториот скопски тим што настапувал во сојузен ранг. Една година настапувал и за екипата на Црвена Ѕвезда од Белград. Куновски бил првиот македонски ракометар што повеќепати играл за репрезентацијата на Југославија. По завршувањето на играчката кариера бил тренер во повеќе екипи, а најголемиот успех го постигнал со женската екипа на Скопје, пласирајќи се во Југословенската ракометна женска лига. Последната функција во ракометниот спорт Куновски ја имале како селектор на Женската ракометна репрезентација на Македонија, во квалификациите за СП 2003. Бил и член на Стручниот совет во Ракометната федерација на Македонија .

## Наводи

Категорија:Ракометари од Дебар
Категорија:Ракометни тренери од Дебар
Категорија:Апсолвенти на универзитетот „Св. Кирил и Методиј“
Горица (Сливово)

** Горица ** — археолошко наоѓалиште во селото Сливово во областа Дебрца. Претставува раносредновековна црква со некропола .
Претставува тумба и се наоѓа на околу 3,5 км западно од селото. Според конфигурацијата на теренот и површинските наоди, овде секако постоела црковна градба, можеби во рамките на манастирски комплекс. Според преданието на жителите од селото, црквата била посветена на Преображение.

Грбиќ ¢ М., 1954, 124; Паско Кузман., Владо Маленко., 1992, 94.

## Поврзано
*Борце — црква со некропола;ран среден век
*Горица — раносредновековна црква;
*Еленишта — средновековна населба;
*Јаковски Куќи — раносредновековна населба;
*Топилница — средновековна топилница и ковачница;
*Сливово;
*Список на археолошки наоѓалишта во Дебрца;
*Список на средновековни некрополи во Македонија.

## Наводи

Категорија:Сливово
Еленишта (Сливово)

** Еленишта ** — археолошко наоѓалиште во селото Сливово во областа Дебрца. Претставува населба  од  среден век .

Наоѓалиштето се наоѓа на просторот меѓу патот Охрид - Кичево и Врбјанска Река, на 10 км од Пресека кон Охрид. Денес целата површина се обработува, а при обработувањето се среќаваат фрагменти од средновековна садова керамика. Овде постоело селиште, подоцна уништено од Турците. На доминантната тумба спроти Еленишта се наоѓаат урнатините од црквата.

Паско Кузман, Владо Маленко, 1992, 94-95. (V.M., P.K.)

## Поврзано
*Борце — црква со некропола;ран среден век
*Горица — раносредновековна црква;
*Еленишта — средновековна населба;
*Јаковски Куќи — раносредновековна населба;
*Топилница — средновековна топилница и ковачница;
*Сливово;
*Список на археолошки наоѓалишта во Дебрца;
*Список на средновековни некрополи во Македонија.

## Наводи

Категорија:Сливово
Јаковски Куќи (Сливово)

**Јаковски Куќи** — археолошко наоѓалиште во селото Сливово во областа Дебрца. Претставува населба  од  среден век .

Се наоѓа на околу 2 км западно од селото и на околу 0,5 км северно од патот за Брце. Теренот е котлина со падини од околните ридови. На површината се забележуваат фрагменти од садова керамика. Ова е особено изразено на источната падина на ридот Оралиште. Во нивите на браќата Герасимови иматраги од гробишта градени од камени плочи. (В.М.,П.К.)

## Поврзано
*Борце — црква со некропола од раниот среден век
*Горица — раносредновековна црква;
*Еленишта — средновековна населба;
*Јаковски Куќи — раносредновековна населба;
*Топилница — средновековна топилница и ковачница;
*Сливово;
*Список на археолошки наоѓалишта во Дебрца;
*Список на средновековни некрополи во Македонија.

## Наводи

Категорија:Сливово
Ковачница (Сливово)

** Ковачница ** - ** Топилница ** — археолошко наоѓалиште во селото Сливово во областа Дебрца. Претставува населба  од  ран среден век .

Се наоѓа на околу 1,5 км западно од селото, северно покрај патот за [Брце, над патот за ливадите од [Јаковски Куќи. По површината имало горена земја измешана со згура од железна руда, а биле најдени два фрагмента од мал железен нож и еден врв од [стрела (според [[В. Лахтов). Претпоставката е дека овде имало некаква [ковачница  која работела за потребите на населбата од наоѓалиштето Јаковски Куќи. (В.М., П.К.) 

## Поврзано
*Борце — црква со некропола;ран среден век
*Горица — раносредновековна црква;
*Еленишта — средновековна населба;
*Јаковски Куќи — раносредновековна населба;
*Топилница — средновековна топилница и ковачница;
*Сливово;
*Список на археолошки наоѓалишта во Дебрца;
*Список на средновековни некрополи во Македонија.

## Наводи

Категорија:Сливово